Australian Grand Prix 2019

Australian Grand Prix 2019 (virallisesti Formula 1 Rolex Australian Grand Prix 2019) oli Formula 1 -kauden  ensimmäinen osakilpailu, joka ajettiin 17. maaliskuuta Albert Parkin katuradalla Melbournessa Australiassa.

Kilpailu oli 83. Australian Grand Prix, 24. Albert Parkin radalla ajettu Formula 1 -osakilpailu ja kaikkien aikojen 998. Formula 1 -Grand Prix.

 Viikonlopun aikataulu ja sää 
PäiväAikatauluSessioSääIlmaRataKosteusPaik.15. maaliskuuta12:00–13:3003:00–04:301. vapaat harjoitukset Aurinkoinen20–21 °C34–42 °C52–56 %16:00–17:3007:00–08:302. vapaat harjoitukset Aurinkoinen21–22 °C38–44 °C54–57 %16. maaliskuuta14:00–15:0005:00–06:003. vapaat harjoitukset Aurinkoinen22–23 °C42–45 °C59–61 %17:00–18:0008:00–09:00Aika-ajot Aurinkoinen22–23 °C34–39 °C69 %17. maaliskuuta16:10–18:1007:10–09:10Kilpailu Aurinkoinen23 °C37–43 °C69–71 %Lähde:

 Taustaa 
Ennen kilpailuviikonloppua Haas-talli oli talvitestien ja -tauon aikana keskittynyt varikkopysähdysten harjoitteluun, koska edellisellä kaudella tallin molempien kuljettajien taistelu kärkiviisikkoon ajamisesta päättyi keskeytyksiin Australiassa. Kesken edellisen kauden Force Indiasta Racing Pointiksi muuttunut talli toi kilpailuviikonloppua varten merkittäviä päivityksiä autoihinsa, koska kuljettajat olivat ajaneet talvitesteissä säästöohjelmalla ja tallin tehdasosasto oli saanut enemmän aikaa kehittää autonosia kauden avauskilpailua varten. Samalla talli asetti tavoitteekseen tuoda kauden aikana päivityksiä jokaiseen osakilpailuun. Australian tupakkalakien vuoksi Ferrari ja McLaren joutuivat poistamaan sponsoriensa (Ferrarilla Mission Winnow ja McLarenilla British American Tobacco) logot autoistaan kisaviikonlopun ajaksi. Williams-talli lähti kauden avauskilpailuun matalin tavoittein, koska talli oli jäänyt edellisen kauden lopputuloksissa viimeiseksi, tallissa ajoi tulokaskuljettaja George Russell, talvitesteissä oli ollut luotettavuusongelmia ja tallin auton kehitystyö oli viivästynyt teknisten ongelmien vuoksi.

 Vapaat harjoitukset 
Ensimmäisissä vapaissa harjoituksissa Mercedes, Ferrari ja Red Bull olivat vauhdiltaan vain kahden sekunnin kymmenyksen sisällä toisistansa. Suomalaiskuljettajat Valtteri Bottas ja Kimi Räikkönen olivat viides ja kuudes, ja heistä Bottas melkein kolaroi autonsa viimeisessä mutkassa nopealla kierroksellaan. Renault’lla esiintyi harjoitusten aikana vaikeuksia, kun Nico Hülkenbergin autossa oli sähkövika ja Daniel Ricciardo ei pystynyt ajamaan seitsemättätoista sijaa paremmin. Toro Rosson Alexander Albon aiheutti radalle punaiset liput harjoitusten lopussa, kun hän menetti autonsa hallinnan, pyörähti ja osui seinään.  Harjoitusten nopein oli Mercedeksen Lewis Hamilton.

Toisissa vapaissa harjoituksissa Williams-tallilla oli vaikeuksia, koska tallilla ei ollut riittävästi varaosia, Robert Kubica ajoi varoen ratareunusten korokkeita ja sen autot osoittautuivat hitaiksi (Russellin aika oli 1,7 sekuntia hitaampi kuin kolmanneksi hitaimman McLarenin Lando Norrisin). Renault’n kuljettajat paransivat vauhtiaan ajamalla seitsemänneksi ja kahdeksanneksi, vaikka Ricciardolla oli aluksi ongelmia autoon väärillä mittasuhteilla asennetun penkin ja turvavyön vuoksi. Hamilton oli myös toisten vapaiden harjoitusten nopein.

Kolmansissa vapaissa harjoituksissa Ferrarin kuljettajat Sebastian Vettel ja Charles Leclerc pääsivät ajoissa lähemmäksi Mercedes-kuljettajien kierrosaikoja, vaikka Vettel lukitsi jarrunsa viimeisessä mutkassa parhaalla kierroksellaan. Haasin kuljettajat Romain Grosjean ja Kevin Magnussen ajoivat neljänneksi ja viidenneksi. Hamilton oli jälleen vapaiden harjoitusten nopein.

 Aika-ajot 
Aika-ajojen ensimmäisessä osiossa Red Bull teki yllättävän arviointivirheen kuljettajansa Pierre Gaslyn osalta, kun he eivät lähettäneet häntä radalle toiseen kertaan parantamaan aikaansa, minkä seurauksena hän jäi seitsemännelletoista sijalle. McLarenin Carlos Sainz oli kahdeksastoista, koska hän joutui väistämään rengasrikon vuoksi hitaasti ajanutta Kubicaa. Kubican rengasrikon lisäksi Williamsin auton vauhti ei riittänyt haastamaan muita kuljettajia ja kuljettajat joutuivat aloittamaan kilpailunsa takarivistä.

Toisessa osiossa Renault’n kuljettajat eivät pystyneet ajamaan jatkoon, jolloin Hülkenberg oli yhdestoista ja kotikisassaan ajanut Ricciardo kahdestoista. Ricciardo perusteli vaikeutensa johtuneen osittain tallinvaihdoksesta sekä kuljettajasopimuksesta aiheutuneesta kiellosta osallistua edellisen kauden viimeisen osakilpailun jälkeisiin testeihin.

Kolmannessa osiossa Haas-talli teki suuren yllätyksen, kun Grosjean ja Magnussen kokivat uuden autonsa ajettavuudeltaan radalle sopivaksi ja he ajoivat kuudenteen ja seitsemänteen lähtöruutuun päihittäen Norrisin. Talvitestien ennakkosuosikilla Ferrarilla sen sijaan tulos oli kaksijakoinen, kun Vettel oli lopputuloksissa kolmas, mutta Leclerc teki pieniä merkittäviä virheitä kierrostensa aikana kolmannessa osiossa, minkä seurauksena Red Bullin Max Verstappen paransi sijoitustaan ajamalla uudella Hondan moottorilla neljänteen lähtöruutuun erottaen Ferrarin kuljettajat eri lähtöriveihin.

Hamilton ajoi paalupaikalle ennen tallikaveriaan Bottasta.

 Kilpailu 
Ennen kilpailun alkua kuljettajat ja yleisö pitivät minuutin mittaisen hiljaisen hetken saman viikon aikana kuolleen FIA:n kilpailujohtajan Charlie Whitingin muistolle. Kilpailun lähdössä Racing Pointin Sergio Pérez sai huonon lähdön, jolloin Ricciardo yritti väistää häntä, ajautui reunan nurmikolle sekä rikkoi etusiipensä sadekaivoon, Ricciardon kilpailu päättyi myöhemmin keskeytykseen. Bottas ohitti lähdössä paalupaikalta lähteneen Hamiltonin. Hamiltonin autossa havaittiin kilpailun jälkeen rikkinäinen pohja, mikä hidasti hänen kilpailuvauhtiian.

Keskijoukoissa Norrisin kilpailu meni pieleen hänen jäätyä pitkäksi aikaa Alfa Romeo Racingin Antonio Giovinazzin taakse, jolloin muiden tallien kuljettajat pääsivät hänestä ohi. Norris onnistui lopulta ohittamaan Giovinazzin kilpailun aikana ja oli kahdestoista. Toro Rosson Daniil Kvjatin taktiikka ohittaa aikaisin varikolle ajaneita kuljettajia onnistui ja hän oli lopputuloksissa kymmenes voittaen Gaslyn, joka tuli usein ohitetuksi avattavalla takasiivellä.

Haasin kuljettajista Magnussen ajoi kuudenneksi, mutta Grosjeanin kilpailu päättyi varikkopysähdyksellä heikosti kiinnittyneen renkaan mutterin hajoamiseen. Räikkösellä oli kilpailun aikana ongelmia takajarrujen kanssa, koska kypärän visiiristä revitty suojakalvo oli tarttunut kiinni jarruihin ja aiheuttanut niiden kuumenemisen, mutta ongelma saatiin ratkaistua aikaisemmalla varikkopysähdyksellä ja hän oli lopulta kahdeksas.

Bottas voitti kilpailun ennen Hamiltonia ja kolmanneksi ajanutta Verstappenia. Voitto oli Bottakselle ensimmäinen sitten kauden  Abu Dhabin GP:n. Ferrarin kuljettajat jäivät jälkeen Bottaksesta melkein minuutin verran.

 Tulokset 
 Aika-ajot 
SijaNroKuljettajaValmistajaOsioiden ajatLähtöruutu1. osio2. osio3. osio144 Lewis HamiltonMercedes1.22,0431.21,0141.20,4861277 Valtteri BottasMercedes1.22,3671.21,1931.20,598235 Sebastian VettelFerrari1.22,8851.21,9121.21,1903433 Max VerstappenRed Bull Racing-Honda1.22,8761.21,6781.21,3204516 Charles LeclercFerrari1.22,0171.21,7391.21,442568 Romain GrosjeanHaas-Ferrari1.22,9591.21,8701.21,8266720 Kevin MagnussenHaas-Ferrari1.22,5191.22,2211.22,099784 Lando NorrisMcLaren-Renault1.22,7021.22,4231.22,304897 Kimi RäikkönenAlfa Romeo Racing-Ferrari1.22,9661.22,3491.22,31491011 Sergio PérezRacing Point-BWT Mercedes1.22,9081.22,5321.22,781101127 Nico HülkenbergRenault1.22,5401.22,56211123 Daniel RicciardoRenault1.22,9211.22,570121323 Alexander AlbonScuderia Toro Rosso-Honda1.22,7571.22,636131499 Antonio GiovinazziAlfa Romeo Racing-Ferrari1.22,4311.22,714141526 Daniil KvjatScuderia Toro Rosso-Honda1.22,5111.22,774151618 Lance StrollRacing Point-BWT Mercedes1.23,017161710 Pierre GaslyRed Bull Racing-Honda1.23,020171855 Carlos SainzMcLaren-Renault1.23,084181963 George RussellWilliams-Mercedes1.24,360192088 Robert KubicaWilliams-Mercedes1.26,06720107 % aika 1.27,758Lähde:

 Kilpailu 
SijaNroKuljettajaValmistajaKierroksetAika/KeskeytysLähtöruutuPisteet1.77 Valtteri BottasMercedes581:25.27,325225+12.44 Lewis HamiltonMercedes58 +20,8861183.33 Max VerstappenRed Bull Racing-Honda58 +22,5204154.5 Sebastian VettelFerrari58 +57,1093125.16 Charles LeclercFerrari58 +58,2305106.20 Kevin MagnussenHaas-Ferrari58 +1.27,156787.27 Nico HülkenbergRenault57 +1 kierros1168.7 Kimi RäikkönenAlfa Romeo Racing-Ferrari57 +1 kierros949.18 Lance StrollRacing Point-BWT Mercedes57 +1 kierros16210.26 Daniil KvjatScuderia Toro Rosso-Honda57 +1 kierros15111.10 Pierre GaslyRed Bull Racing-Honda57 +1 kierros1712.4 Lando NorrisMcLaren-Renault57 +1 kierros813.11 Sergio PérezRacing Point-BWT Mercedes57 +1 kierros1014.23 Alexander AlbonScuderia Toro Rosso-Honda57 +1 kierros1315.99 Antonio GiovinazziAlfa Romeo Racing-Ferrari57 +1 kierros1416.63 George RussellWilliams-Mercedes56 +2 kierrosta1917.88 Robert KubicaWilliams-Mercedes55 +3 kierrosta20Kesk.8 Romain GrosjeanHaas-Ferrari29Renkaan mutteri6Kesk.3 Daniel RicciardoRenault28Ulosajovauriot12Kesk.55 Carlos SainzMcLaren-Renault9Moottori18Nopein kierros: Valtteri Bottas (Mercedes) 1.25,580 (kierroksella 57).Lähde:

 Sijoitukset kilpailun jälkeen 

+Kuljettajien pisteetSijaKuljettajaPisteet1. Valtteri Bottas262. Lewis Hamilton183. Max Verstappen154. Sebastian Vettel125. Charles Leclerc10

+Valmistajien pisteetSijaValmistajaPisteet1. Mercedes442. Ferrari223. Red Bull Racing-Honda154. Haas-Ferrari85. Renault6

Huom!: Vain viiden parhaan sijoitukset sisällytetty.

 Muuta 
 Alexander Albonin, George Russellin ja Lando Norrisin uran ensimmäinen kilpailu.
 Robert Kubican paluu ja ensimmäinen kilpailu sitten kauden .
 Antonio Giovinazzin paluu ja ensimmäinen kilpailu sitten kauden .
 Daniil Kvjatin paluu ja ensimmäinen kilpailu sitten kauden 2017.
 Red Bullin ensimmäinen kilpailu Hondan moottoreilla.
 Max Verstappenin kolmas sija oli ensimmäinen V6-turbohybridiaikakaudella Hondan moottorilla ajettu palkintosija. 
 Kimi Räikkösen paluu Sauberille sitten kauden .
 Charles Leclercin ensimmäinen kilpailu Ferrarilla.
 Daniel Ricciardon ensimmäinen kilpailu Renault’lla.
 Pierre Gaslyn ensimmäinen kilpailu Red Bullilla.
 Carlos Sainzin ensimmäinen kilpailu McLarenilla.
 Lance Strollin ensimmäinen kilpailu Racing Pointilla.
 Ensimmäistä kertaa sitten kauden  Yhdysvaltain GP:n kilpailun nopeimman kierroksen ajaneelle jaettiin 1 MM-piste, jos hän sijoittui kymmenen parhaan joukkoon.
 Kilpailuviikonloppua synkensi FIA:n kilpailujohtajan Charlie Whitingin kuolema muutamaa päivää ennen tapahtumaa. Hänen seuraajaksi valittiin Michael Masi.

 Lähteet 

Luokka:Australian Grand Prix
Luokka:Osakilpailut Formula 1 -kaudella 2019